JY LEES NOU Hou die kinders besig!
Dis langnaweek en weer tyd om die jongspan besig te hou. Wat is beter as 'n lekker storieboek waarin allerhande pret aktiwiteite is.
Belladonna is 'n operahuismeisiemuis, die enigste van haar familie met 'n droom om voor 'n skare mense in 'n opera op te tree. Die res stel net belang in kos. In hierdie storie kry sy haar kans om op die groot verhoog haar piep te piep wanneer 'n GROOT sopraan in Tosca kom optree. Sy bring haar ewe GROOT kat, Esmerelda, saam wat sorg vir snaakse tonele tydens die opera en op die end die hele spul tot 'n val bring. 'n Langer storie (nie 'n prenteboek nie, maar met mooi swart en wit tekeninge) met beskrywings van die karakters en hul dinge wat mens laat lag en jou laat klaar lees om by die einde van die storie te kom. Die storie is tog ook leersaam oor die opera en wat dit alles behels. - Cailin Spickett (8 jaar, Gr.2)
Betsie het haar bed, maar al die plaasdiere wil saam met haar kom slaap! Hoe nou gemaak? 'n Grappige slaaptydstorie vir selflees of voorlees. Dit kan ook oor en oor gelees word, met mooi rymwoorde en groot skrif wat dit interessant en maklik maak om te lees. Nie 'n lang storie nie, net lank genoeg vir voor slaaptyd, met prettige prentjies wat die aandag lank genoeg sal hou. Daar is ook 'n les te leer – elkeen het sy plek, elkeen het sy bed. Ek het dit baie geniet en self 'n hele paar keer oorgelees. - Cailin Spickett
Ek het hierdie boekie vreeslik geniet en die prente is te oulik. Dit het gevoel of ek ook op die plaas was om die diere te beskerm. - Carla Taljaard (8 Jaar, Gr 3)
Die twee boeke is daarop uit om beginnerlesers te help om 'n woordeskat te ontwikkel en om tel- en syfervaardighede te ontwikkel. Die illustrasies is pragtig, kleurvol en met fyn detailwat kinders lank besig sal hou. Die flappies maak dit natuurlik opwindend om te sien wat is daaronder weggesteek. Die boekies is ook so geskryf dat kinders moet soek na spesifieke goed, wat hulle help om goed te identifiseer. 'n Pret manier om te leer.